Diari Oficial de la Generalitat Valenciana


Sumari del DOGV 9135, del 26-07-2021 (2021/7431)

RESOLUCIÓ de 30 de juny de 2021, de la presidenta del Consorci del Consell de l'Horta de València per la qual es deleguen en la Gerència del Consorci determinades competències de la Presidència i de l'Òrgan Executiu.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9135

Data del DOGV
:   26-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7431


Data del document
:   30-06-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 30 de juny de 2021, de la presidenta del Consorci del Consell de l'Horta de València per la qual es deleguen en la Gerència del Consorci determinades competències de la Presidència i de l'Òrgan Executiu. [2021/7431]  
D'acord amb el que estableix la Llei 40/2015 d'1 d'octubre de Règim Jurídic del Sector Públic, la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural, la Diputació Provincial de València i l'Ajuntament de València, prèvia tramitació reglamentària, es va subscriure el dia 20 de maig de 2019, el conveni per a la constitució del Consorci del Consell de l'Horta de València.  
Amb la finalitat d'aconseguir més eficàcia i eficiència en la gestió dels assumptes, la competència dels quals té assignada tant la Presidència com l'Òrgan Executiu, fa que siga necessari delegar determinades atribucions dels Estatuts del Consorci del Consell de l'Horta de València, des d'ara CHdV, aprovats provisionalment per l'Acord de 30 de juliol de 2019 i ratificats per la sessió plenària de data 11 de febrer de 2020.  
D'acord amb allò que disposa l'article 12.8 dels Estatuts, segons els quals a la Gerència del CHdV corresponen, entre altres competències, «totes aquelles que l'Òrgan Executiu o la Presidència li apoderen, deleguen o encomanen, de conformitat amb els presents estatuts i amb el que dispose la normativa vigent», és procedent dur a terme l'esmentada delegació.  
L'Òrgan Executiu del CHdV, en la sessió plenària de 20 de maig de 2021, ha adoptat per unanimitat l'acord de delegar una sèrie de competències en la figura de la Gerència.  
En virtut d'això i de conformitat amb el que estableixen els articles 9 i 10 de la Llei 40/2015, d'1 d'octubre, de règim jurídic del sector públic, i vistos els acords presos en la sessió plenària de 20 de maig de 2021, resolc:  
  
Primer  
Delegar en la Gerència del CHdV l'exercici de les atribucions d'actuació com a òrgan de contractació per aquells contractes d'obres, subministraments i serveis l'import dels quals no excedisca el 30 % del pressupost del CHdV.  
  
Segon  
1. La present delegació de competències complementa a la realitzada en data 11 de febrer de 2020, que roman vigent.  
2. La present delegació d'atribucions podrà ser revocada en qualsevol moment per l'òrgan delegatori, conforme a l'article 9 de la Llei 40/2015.  
3. Les atribucions que es delegaran per la resolució adient podran ser avocades en els termes i amb els requisits que estableix l'article 10 de la Llei 40/2015.  
  
Tercer  
1. Sempre que es faça ús d'aquesta delegació d'atribucions, s'haurà de fer constar expressament en la resolució o acte que s'adopte, i es consideraran dictats per l'òrgan delegatori.  
2. Les atribucions que s'exercisquen per delegació no poden ser objecte de delegació en un altre òrgan.  
  
Quart  
Publicar aquesta delegació en el Diari Oficial de la Generalitat Valenciana, d'acord amb allò que preceptua l'article 9.3 de la Llei 40/2015.  
  
València, 30 de juny de 2021.- La consellera d'Agricultura, Desenvolupament Rural, Emergència Climàtica i Transició Ecològica i presidenta del Consorci del Consell de l'Horta de València: Mireia Mollà Herrera.